Kevätlaulu (Rahkonen)
Niitty jälleen vihannoipi,
 Nurmi kukkii tuoksuen,
 Peipon riemusävel soipi,
 Leivo lentää laulellen,
 Metsä muuttuu ihanaksi,
 Lemmen ääni kaikuvi,
 Paimen yltyy rohkeemmaksi,
 Neitonen on hellempi.

 Kevät kukkaa verhoileepi
 Lehtisillä hienoilla,
 Vuokon terän valkaiseepi
 Hopealla kirkkaalla,
 Lehdistänsä kohouupi
 Kielokainen tuoksuen,
 Koristeeksi valmistuupi
 Viattoman rinnallen.

 Nuokkuileepi varrellansa
 Esikoinen kultainen,
 Kuusain kiertää oksiansa
 Suojaa suoden rakkaallen.
 Lämmin ilma kuiskuttaapi
 Meille lemmen äänellä,
 Kevään sulo vaikuttaapi
 Tuntehia syömmessä!

Aleksanteri Rahkonen
Runot